ai4bharat/Pralekha huggingface dataset:
கனரகத் தொழில்கள் அமைச்சகம்
இந்திய ஆட்டோமொபைல் துறை உலகளாவியதாக மாறி மின்சார வாகனத்துறை சந்தையின் முக்கிய இடத்தைப் பிடிக்க வேண்டும்: டாக்டர் மகேந்திர நாத் பாண்டே
இந்திய வாகன உற்பத்தி தொழில் நிறுவனங்கள் உலகளாவிய வளர்ச்சியை எட்டி, சர்வதேச மின்சார வாகன சந்தையில் முக்கிய இடத்தை பிடிக்க வேண்டும் என்று மத்திய கனரக தொழில்துறை அமைச்சர் டாக்டர் மகேந்திர நாத் பாண்டே கூறினார்.
கோவாவில் கனரக தொழில்துறை அமைச்சகம் ஏற்பாடு செய்திருந்த வட்டமேசை மாநாட்டில் உரையாற்றிய டாக்டர். பாண்டே, வளர்ந்து வரும் இத்துறையின் சிறந்த வாய்ப்புகளைப் பயன்படுத்தி இந்தியத் தொழில்துறையினர் முன்னேற வேண்டும் என்று அழைப்பு விடுத்தார்.
காப் 26 பருவநிலை மாநாட்டில் பிரதமர் திரு நரேந்திர மோடி வழங்கிய "பஞ்சமிர்த" கொள்கைகளுக்கான இந்தியாவின் லட்சியத்தை அடையவும், இந்திய இளைஞர்களுக்கு பெரும் வேலைவாய்ப்புகளை வழங்கவும் வாகனத் துறையின் வளர்ச்சி நிச்சயமாக நமக்கு உதவும் என்று அமைச்சர் மேலும் கூறினார்.
மின்சார வாகனங்களுக்கு பெரும் ஊக்கமளிக்கும் வகையில் உலகளாவிய சூழலில் மாற்றம் நிகழ்ந்து வருவதாக அமைச்சர் குறிப்பிட்டார். மின்சார வாகன உதிரிபாகங்களில் புதுமைகள் மற்றும் தொழில்நுட்ப முன்னேற்றங்கள் இதற்கு வலுவூட்டுவதாக அவர் கூறினார்.
எனவே இந்தியாவில் மின்சார வாகனங்களின் உற்பத்தி மற்றும் பயன்பாட்டை விரைவுபடுத்துவது அவசியம் என்றார் அவர், “இந்தியாவை மின்சார வாகன உற்பத்தி மையமாக நாம் மாற்ற வேண்டும்”, என்று அவர் கூறினார். இதன் மூலம் கச்சா எண்ணெய் இறக்குமதியில் மட்டும் 2030-க்குள் ரூ.20 லட்சம் கோடியை மிச்சப்படுத்தலாம் என்றும் அவர் குறிப்பிட்டார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1778015
நிதி அமைச்சகம்
செய்தி: ஜிஎஸ்டி வரிவிதிப்பிற்குள் வருவதால் வீட்டுவசதிச் சங்க, குடியிருப்போர் நல அமைப்புகளின் சேவைகள் அதிக விலைமதிப்புக்கு உட்படா; வீட்டுவசதிச் சங்கங்கள் அதன் உறுப்பினர்களுக்கு அளிக்கும் சேவைகளில் மாற்றம் செய்யப்படவில்லை.
ஜிஎஸ்டி வரிவிதிப்பு பட்டியிலுக்குள் இருப்பதால், வீட்டுவசதிச் சங்கங்கள் [குடியிருப்போர் நல அமைப்புகள் ] அளிக்கும் சேவைகள் இனிமேல் அதிகம் விலைமதிப்பு கொண்டவையாக மாறும் என்று சில ஊடகச் செய்திகள் வந்துள்ளன; இவற்றிற்கு எவ்வித ஆதாரமும் இல்லை.
குடியிருப்போர் நல அமைப்புகள்  தங்களது உறுப்பினர்களுக்கு அளிக்கும் சேவைகளுக்கு ஜிஎஸ்டியிலிருந்து விலக்கு அளிக்கப்பட்டுள்ளது. கட்டணங்கள் திரும்ப் பெறுதல் அல்லது அதன் உறுப்பினர்களின் பொதுப் பயன்பாட்டிற்கு அளிக்கும் சேவைகள் மற்றும் பொருட்களுக்கு ஒருமாதத்திற்கு ஓர் உறுப்பினருக்கு ரூபாய் 5000 வரையில் சந்தா/பங்களிப்பாகப் பெறும் வீட்டுவசதிச் சங்கம் அல்லது குடியிருப்போர் அமைப்பிற்கு இது பொருந்தும்.
அது மட்டுமின்றி, ஓரு வருவாய் ஆண்டில் குடியிருப்போர் நல அமைப்பின் ஆண்டு வரவு செலவு ரூ20 இலட்சங்களுக்குள் இருந்தால், ஓர் உறுப்பினருக்கான கட்டணம் மாதம் ரூ5000த்திற்கு அதிகமாக இருந்தாலும் அத்தகைய சேவைகளுக்கு ஜிஎஸ்டியிலிருந்து விலக்கு அளிக்கப்பட்டுள்ளது.
உறுப்பினர்களிடம் வசூலிக்கும் மாதச் சந்தா/ பங்குத் தொகை ரூ 5000க்கும் மேல் இருந்து, அந்தச் சேவைகள் மற்றும் பொருட்கள் அளித்த வகையில், அந்த அமைப்பின் ஆண்டு வரவு செலவு ரூ20 இலட்சங்களுக்கும் மேல் இருந்தால் அந்தக் குடியிருப்போர் நல அமைப்பு ஜிஎஸ்டி செலுத்த வேண்டியிருக்கும். இப்போது, ஜிஎஸ்டி வரிவிதிப்பில் குடியிருப்போர் நல அமைப்பின் ஜிஎஸ்டி சுமை குறைவாகவே இருக்கும். ஏனெனில், ஜெனரேட்டர்கள், நீர் இறைக்கும் பம்புகள், புல்தரை நாற்காலிகள் போன்ற மூலதனப் பொருட்களுக்கும், நீர்க்குழாய்கள், பைப்புகள், கழிவறைச் சாதனங்கள் போன்ற சுகாதாரம் தொடர்பானப் பொருட்கள் மற்றும் பழுதுபார்த்தல், பராமரிப்புப் போன்ற உள்ளிடல் சேவைகளுக்கு, ஏற்கனவே அவர்கள் செலுத்தியிருக்கும் வரியை, அந்த அமைப்புகள் திரும்பப் பெறும் tax credit வாய்ப்பு இப்போது உள்ளது. இதுபோன்று, சாதாரணப் பொருட்கள் மற்றும் மூலதனப் பொருட்களுக்குச் செலுத்தப்பட்ட, மத்தியக் கலால் வரி மற்றும் மதிப்புக் கூட்டும் வரியைத் திரும்பப் பெறும்- tax credit- இந்த ஜிஎஸ்டி காலத்திற்குமுன் இல்லையாதலால், அப்போது இவை குடியிருப்போர் நல அமைப்புகளுக்குச் சுமையாக இருந்தன.
இவ்வாறு, இந்த ஜிஎஸ்டி காலத்தில், வீட்டுவசதிச் சங்கங்களின் குடியிருப்போர் நல அமைப்புகள்  அதன் உறுப்பினர்களுக்கு அளிக்கும் சேவைகளில் எவ்வித மாற்றமும் செய்யப்படவில்லை.
சுகாதாரம் மற்றும் குடும்ப நலத்துறை அமைச்சகம்
கொவிட்-19 தொற்றின் அண்மை தகவல்
இந்தியாவில் கொரோனா தொற்றுக்காக மருத்துவமனைகளில் சிகிச்சை பெறுபவர்களின் எண்ணிக்கை, 9,73,158-ஆகக் குறைந்துள்ளது; 66 நாட்களுக்குப் பிறகு 10 லட்சத்திற்கும் கீழே குறைவு.
கடந்த 24 மணி நேரத்தில் 70,421 புதிய பாதிப்புகள் ஏற்பட்டுள்ளன; 74 நாட்களுக்குப் பிறகு மிகக் குறைவு.
இதுவரை மொத்தம் 2,81,62,947 பேர் கொவிட் தொற்றிலிருந்து குணமடைந்துள்ளனர்.
சிகிச்சை பெறுவோரின் எண்ணிக்கையில் கடந்த 24 மணி நேரத்தில் 1,19,501 பேர் குறைந்துள்ளனர்.
தொடர்ந்து 32-ஆவது நாளாக தினசரி புதிய பாதிப்புகளை விட, குணமடைபவர்களின் எண்ணிக்கை அதிகரித்துள்ளது.
தேசியளவில் குணமடைபவர்களின் வீதம் 95.43 சதவீதமாக உயர்ந்துள்ளது.
வாராந்திர தொற்று உறுதி வீதம் 5 சதவிகிதத்திற்கும் கீழே குறைந்துள்ளது; தற்போது இது 4.54% ஆகும்.
தொடர்ந்து 21-வது நாளாக, அன்றாட பாதிப்பு வீதம் 10 சதவீதத்திற்கும் குறைவாக, 4.72 சதவிகிதமாக உள்ளது.
இதுவரை 37.96 கோடி பரிசோதனைகள் செய்யப்பட்டுள்ளன.
நாடு தழுவிய தடுப்பூசித் திட்டத்தின் கீழ் இதுவரை 25.48 கோடி தடுப்பூசிகள் போடப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1726851
சுகாதாரம் மற்றும் குடும்ப நலத்துறை அமைச்சகம்
ஜி-20 நாடுகளின் சுகாதார அமைச்சர்களின் இரண்டாவது மாநாட்டில் டாக்டர் மன்சுக் மாண்டவியா உரையாற்றினார்
“பிரதமர் நரேந்திர மோடியின் தலைமையிலான இந்திய அரசு சுகாதாரத் துறைக்கு அதிக முக்கியத்துவம் அளிப்பதாக மத்திய சுகாதாரத்துறை அமைச்சர் டாக்டர் மன்சுக் மாண்டவியா கூறியுள்ளார். இந்தோனேசியாவின் பாலியில் இன்று நடைபெற்ற இரண்டாவது ஜி20 நாடுகளின் சுகாதார அமைச்சர்கள் கூட்டத்தில் உரையாற்றிய அவர், உலகளவில் ஆரோக்கியத்தைப் பாதுகாக்கும் வகையிலும், எதிர்கால தலைமுறையினர் வாழ்வதற்கான சிறந்த மற்றும் ஆரோக்கியமான புவியை விட்டுச் செல்வதற்கும் நாங்கள் உறுதிபூண்டுள்ளோம் என்று அவர் தெரிவித்தார்.
"எதிர்காலத்திற்கு உகந்த உலகளாவிய சுகாதார சுற்றுச்சூழலை உருவாக்குவதில் இந்தியா அளப்பரிய பங்களிப்பை வழங்க உறுதிபூண்டுள்ளது" என்று அவர் குறிப்பிட்டார்.
மேலும் விவரங்களுக்கு இதன் ஆங்கில செய்திக் குறிப்பைக் காணவும் https://pib.gov.in/PressReleseDetail.aspx?PRID=1871288
சிறப்பு சேவைகள் மற்றும் கட்டுரைகள்
பிஎஸ்என்எல் வழங்கும் வேலிடிட்டி நீட்டிப்பு மற்றும் 100 நிமிட அழைப்பு சலுகைகள்
பிஎஸ்என்எல் சந்தாதாரர்கள் பலர் தொற்று நோயின்  இரண்டாவது அலை மேலும் அதனைக் கட்டுப்படுத்துவதற்காக உள்ள ஊரடங்கு கட்டுப்பாடுகளால் வெளியே செல்ல இயலாமல் உள்ளனர். மேலும் இது டவ்-தே புயலால் கடினமாகியுள்ளது. இதனால் பல சந்தாதாரர்கள் மொபைல் ரீசார்ஜ் செய்ய முடியாததாலும் மற்றும் ப்ளான் வேலிடிட்டி முடிவடைந்ததாலும் மொபைல் சேவைகளைத் தொடர முடியாமல் உள்ளது. இந்த நெருக்கடியான கால கட்டத்தில் பிஎஸ்என்எல் உதவிக்கரம் நீட்டி அத்தகைய அனைத்து சந்தாதாரர்களின் வேலிடிட்டியை 31.02.2021 வரை இலவசமாக நீட்டித்துள்ளது.
இதனால் அவர்கள் உள்வரும் அழைப்புகளை தொடர்ந்து பெறலாம். மேலும், அத்தகைய அனைத்து சந்தாதாரர்களுக்கும் 100 நிமிட வெளி அழைப்பு சலுகையையும் பிஎஸ்என்எல் இலவசமாக அளிக்கிறது. 01.04.2021 அன்று முதல் வேலிடிட்டி முடிவடைந்த அனைத்து சந்தாதாரர்களுக்கும் இந்த இலவச வேலிடிட்டி நீட்டிப்பு சலுகை வழங்கப்படும். இந்த கடினமாக காலத்தில் இச்சலுகைகள் தங்கள் அன்புக்குரியவர்களுடன் தொடர்பில் இருக்க உதவிகரமாக இருக்கும்.
குறைந்த வருமானம் கொண்ட சந்தாதாரர்களின் நலனுக்காக பிஎஸ்என்எல் பல மலிவு விலை நீண்ட கால ப்ளான்களையும் வழங்குகிறது.
- PV106 ப்ளான் மற்றும் PV107 ப்ளான், 100 நாட்கள் வேலிடிட்டியுடன், 100 நிமிடங்கள், 3 ஜிபி டேட்டா மற்றும் பிஎஸ்என்எல் ட்யூன்களை  வழங்குகிறது.
- PV197 ப்ளான், 180 நாட்கள் பிரதான வேலிடிட்டியுடன் 18 நாட்களுக்கு வரம்பற்ற அழைப்பு, தினசரி 2 ஜி பி டேட்டா, 100 SMS, பிஎஸ்என்எல் ட்யூன்கள் மற்றும் ஜிங் இசை உள்ளடக்கம் ஆகியவற்றை வழங்குகிறது.
- PV397 ப்ளான், 365 நாட்கள் பிரதான வேலிடிட்டியுடன் 60 நாட்களுக்கு வரம்பற்ற அழைப்பு, தினசரி 2 ஜிபி டேட்டா, 100 SMS, பிஎஸ்என்எல் டியூன்கள் மற்றும் லோக்தூன் உள்ளடக்கம் ஆகியவற்றை வழங்குகிறது.
திரு பிரவீன் குமார் புர்வார், பிஎஸ்என்எல் தலைவர் மற்றும் நிர்வாக இயக்குநர் கூறுகையில், இந்த கடினமான காலகட்டத்தில் பிஎஸ்என்எல் அதன் சந்தாதாரர்களுக்கு சேவை செய்ய உறுதிபூண்டுள்ளது. மேலும் சந்தாதார்ர்கள் தங்கள் கணக்குகளை ரீசார்ஜ் செய்வதற்காக மின்னணு பரிமாற்றம் முறையை பயன்படுத்துமாறு கேட்டுக் கொள்கிறோம். ரீசார்ஜ் செய்ய MyBSNL App, BSNL இணைய தளம் மற்றும் பிற பிரபலமான வாலட் சேவைகள் என பல வழிமுறைகள் உள்ளன. பிஎஸ்என்எல் சந்தாதாரர்கள் தங்கள் நண்பர்கள் மற்றும் குடும்பத்தினரின் பிஎஸ்என்எல் ப்ரீபெய்ட் மொபைலை ரீசார்ஜ் செய்வதற்கு MyBSNL App-ல் 4% தள்ளுபடியைப் பெறலாம். அனைத்து பிஎஸ்என்எல் சந்தாதாரர்களும் கொவிட் வழிகாட்டுதல்களைப் பின்பற்றி பாதுகாப்பாக இருக்குமாறு கேட்டுக் கொள்கிறோம்.
தமிழ் நாடு தொலைத் தொடர்பு வட்டத்தின் பிஎஸ்என்எல் தலைமை பொது மேலாளர் வெளியிட்டுள்ள செய்திக் குறிப்பில் இந்தத் தகவல் தெரிவிக்கப்பட்டுள்ளது.
நிதி அமைச்சகம்
2021-22ஆம் நிதியாண்டுக்கான ஜூலை மாதம் வரையிலான, மத்திய அரசு கணக்குகளின் மாதாந்திர ஆய்வு
2021ஆம் ஆண்டின் ஜூலை மாதம் வரையிலான மத்திய அரசின் மாதாந்திரக் கணக்கு ஒருங்கிணைக்கப்பட்டு, அதன் அறிக்கைகள் வெளியிடப்பட்டுள்ளன. இதன் முக்கிய அம்சங்கள்:
2021ஆம் ஆண்டில் ஜூலை மாதம் வரை, மத்திய அரசு ரூ.6,83,297 கோடி வருவாய் பெற்றுள்ளது  இதில் வரிவருவாய் ரூ. 5,29,189 கோடி , வரியற்ற வருவாய் ரூ. 1,39,960 கோடி மற்றும் ரூ.14,148 கோடி கடனற்ற முதலீட்டு வரவு. கடனற்ற முதலீட்டு வரவில், கடன்கள் மீட்பு ரூ.5,777 கோடி மற்றும் பங்கு விற்பனை நடவடிக்கைகள் மூலம் வரவு ரூ.8,371 கோடி. மத்திய அரசின் வரிப் பங்காக, 2021 ஜூலை வரை, மாநிலங்களுக்கு ரூ. 1,65,064 கோடி வழங்கப்பட்டுள்ளது.
மத்திய அரசின் மொத்தச் செலவு ரூ.10,04,440 கோடி . இதில் ரூ. 8,76,012 கோடி வருவாய்க் கணக்கிலிருந்தும், ரூ. 1,28,428 கோடி முதலீட்டுக் கணக்கிலும் செலவிடப்பட்டள்ளது. மொத்த வருவாய் செலவில் ரூ. 2,25,817 கோடி வட்டி செலுத்துவதற்காகவும், ரூ.1,20,069 கோடி, முக்கியமான மானியங்கள் வழங்கவும் செலவிடப்பட்டுள்ளது.
----
(Visitor Counter : 162
தகவல் மற்றும் ஒலிபரப்பு அமைச்சகம்
யூ-ட்யூபில் தவறான தகவல்கள் பரப்பப்பட்டதை மத்திய அரசு கண்டுபிடிப்பு
பத்திரிகை தகவல் அலுவலகத்தின் உண்மைத் தன்மை  கண்டறியும் பிரிவு சார்பில் நடத்தப்பட்ட ஆய்வில் 3 யூ-ட்யூப் சேனல்கள் தவறான தகவல்களை இந்தியாவில் பரப்பியது கண்டுபிடிக்கப்பட்டது. இந்த 3 சேனல்களும் 33 லட்சம் சந்தாதாரர்களைக் கொண்டிருப்பதும், அவர்கள் 30 கோடிக்கும் அதிகமான முறை இந்த தவறானத் தகவல்களைப் பார்த்திருப்பதும் தெரிய வந்துள்ளது.
சமூக ஊடகங்கள் மூலம் தவறான தகவல்களைப் பரப்பிய யூ-ட்யூப் சேனல்களைப் பத்திரிகை தகவல் அலுவலகம் வெளிச்சத்திற்கு கொண்டு வந்திருப்பது இதுவே முதல்முறை. நியூஸ் ஹெட்லைன்ஸ், சர்காரி அப்டேட், ஆஜ் தக் லைவ் ஆகிய இந்த 3 யூ-ட்யூப் சேனல்களும் உண்மைக்குப் புறம்பானத் தகவல்களைப் பரப்பி இருப்பது அம்பலமாகியிருக்கிறது. இந்த யூடியூப் சேனல்கள் உச்சநீதிமன்றம், உச்சநீதிமன்ற தலைமை நீதிபதி, அரசின் திட்டங்கள், மின்னணு வாக்குப்பதிவு எந்திரம், விவசாயக்கடன் தள்ளுபடி உள்ளிட்டவை குறித்துப் பொய் செய்திகளை வெளி யிட்டிருக்கின்றன. உதாரணமாக, வாக்குச்சீட்டுகள் மூலம் எதிர்வரும் தேர்தல்கள் நடத்தப்படும் என உச்சநீதிமன்றம் தீர்ப்பு, ஆதார் அட்டை, பான் கார்டு மற்றும் வங்கிக்கணக்கு வைத்திருப்போருக்கு மத்திய அரசு சார்பில் நிதியுதவி, மின்னணு வாக்குப்பதிவு எந்திரங்களுக்கு தடை போன்ற பொய்யான செய்திகள் இந்த யூடியூப் சேனல்களில் வெளியிடப்பட்டிருக்கின்றன. பத்திரிகை தகவல் அலுவலகத்தின் உண்மைத்தன்மை கண்டறியும் பிரிவின் ஆய்வின் அடிப்படையில் மத்திய தகவல் ஒலிபரப்பு அமைச்சத்தின் சார்பில் கடந்த ஓராண்டில் நூற்றுக்கும் மேற்பட்ட யூடியூப் சேனல்கள் தடை செய்யப்பட்டது குறிப்பிடத்தக்கது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1884999
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
நிர்வாக சீர்திருத்தங்கள் மற்றும் சிறந்த ஆளுகைக்காக மகாராஷ்டிரா அரசும், நிர்வாக சீர்திருத்தங்கள் மற்றும் பொதுமக்கள் குறைதீர்ப்பு துறையும் கைகோர்ப்பு
மகாராஷ்டிர மாநில அரசின் சிறந்த ஆளுகைக்கான குழு தலைவர் திரு சுரேஷ்குமாரின் அழைப்பின் பேரில் நிர்வாக சீர்திருத்தங்கள் மற்றும் சிறந்த ஆளுகைக்காக, நிர்வாக சீர்திருத்தங்கள் மற்றும் பொதுமக்கள் குறைதீர்ப்பு துறைக்கும் மகாராஷ்டிரா அரசுக்கும் இடையே ஒருங்கிணைப்பிற்கான திட்டங்களை உறுதிப்படுத்துவதற்காக துறையின் செயலாளர் திரு வி. ஸ்ரீனிவாஸ் தலைமையிலான 6 பேர் கொண்ட துறையின் பிரதிநிதிகள் குழு டிசம்பர் 1-ஆம் தேதி மும்பை சென்றது.
சிறந்த ஆளுகைக்கான குழுவின் தலைவர் மற்றும் உறுப்பினர்கள்; மகாராஷ்டிர அரசின் தலைமைச் செயலாளர், கூடுதல் தலைமைச் செயலாளர் மற்றும் மூத்த அதிகாரிகள்; மண்டல ஆணையர்கள், மாவட்ட ஆட்சியாளர்கள் உள்ளிட்ட பலருடன் மூன்று கட்ட கூட்டங்களை பிரதிநிதிகள் குழு நடத்தியது.
ஒருங்கிணைப்பிற்கான திட்டம் குறித்து மகாராஷ்டிர முதலமைச்சரிடம் பிரதிநிதிகள் குழு எடுத்துரைத்தனர். செயலாளர் திரு வி. ஸ்ரீநிவாஸ், இணைச் செயலாளர் திரு என். பி. எஸ், ராஜ்புட், இயக்குநர் திரு கே. சஞ்சயன், இணைச் செயலாளர்கள் திரு பார்த்தசாரதி பாஸ்கர் ஸ்ரீமதி சரிதா தனேஜா, நேருதவிச் செயலாளர் திரு சந்தோஷ் குமார் ஆகியோர் இந்தக் குழுவில் இடம் பெற்றுள்ளனர்.
பிரதமர் அலுவலகம்
உத்ராகண்ட் மாநிலம் சமோலியில் மின்சாரம் தாக்கி உயிரிழந்தவர்களுக்கு பிரதமர் இரங்கல்
உத்ராகண்ட் மாநிலம் சமோலியில் மின்சாரம் தாக்கி உயிரிழந்தவர்களுக்கு பிரதமர் திரு நரேந்திர மோடி இரங்கல் தெரிவித்துள்ளார். காயமடைந்தவர்கள் விரைவில் குணமடைய வேண்டும் என்று கூறியுள்ள பிரதமர், மாநில அரசின் கீழ், உள்ளூர் நிர்வாகம் பாதிக்கப்பட்டவர்களுக்கு அனைத்து நிவாரணங்களையும் அளித்து வருவதாகக் கூறியுள்ளார்.
இது குறித்து பிரதமர் அலுவலகம் ட்விட்டரில் கூறியிருப்பதாவது;
“மிகவும் வருத்தம் அளிக்கிறது! உத்ராகண்ட் மாநிலம் சாமோலியில் நிகழ்ந்த விபத்து மிகுந்த சோகத்தை ஏற்படுத்தியுள்ளது. அவர்களை இழந்து வாடும் குடும்பத்தினருக்கு எனது ஆழ்ந்த இரங்கலைத் தெரிவிப்பதோடு, காயமடைந்த அனைவரும் விரைவில் குணமடைய வேண்டுகிறேன். மாநில அரசின் மேற்பார்வையின் கீழ், உள்ளாட்சி நிர்வாகம் பாதிக்கப்பட்டவர்களுக்கு அனைத்து உதவிகளிலும் ஈடுபட்டுள்ளது: பிரதமர்@narendramodi
ரசாயனம் மற்றும் உரங்கள் அமைச்சகம்
மியூகோமைகோசிஸ் சிசிச்சைக்காக மாநிலங்களுக்கு கூடுதலாக 29,250 ஆம்போடெரிசின்-பி குப்பிகள் ஒதுக்கீடு
மியூகோமைகோசிஸ் சிகிச்சைக்கு பயன்படுத்தப்படும் ஆம்போடெரிசின்-பி மருந்து மாநிலங்கள் மற்றும் யூனியன் பிரதேசங்களுக்கு கூடுதலாக 29,250 குப்பிகள் அனுப்பப்பட்டுள்ளதாக மத்திய ரசாயணம் மற்றும் உரத்துறை அமைச்சர் திரு டி.வி.சதானந்த கவுடா தெரிவித்துள்ளார்.
இதற்கு முன்பு, கடந்த 24ம் தேதி கூடுதலாக 19,420 ஆம்போடெரிசின்-பி குப்பிகளும், கடந்த 21ம் தேதி அன்று 23,680 குப்பிகளும் நாடு முழுவதும் ஒதுக்கீடு செய்யப்பட்டன.
நாடு முழுவதும் பல மாநிலங்களில், மியூகோமைகோசிஸ் பாதிப்புக்கு சிகிச்சை பெறும் நோயாளிகளின் எண்ணிக்கை, அந்த மாநிலத்துக்கு ஒதுக்கீடு செய்யப்பட்ட ஆம்போடெரிசின்-பி மருந்துகள் போன்ற விவரங்கள் அடங்கிய பட்டியலை கீழேயுள்ள இணைப்பில் பார்க்கவும்.
https://pib.gov.in/PressReleasePage.aspx?PRID=1721840
-------
(Visitor Counter : 153
வணிகம் மற்றும் தொழில்துறை அமைச்சகம்
ரத்தினங்கள் & நகைத் தொழில் இந்த ஆண்டு 40 பில்லியன் டாலர் ஏற்றுமதி இலக்கை எட்டும்: திரு பியூஷ் கோயல்
ரத்தினங்கள் & நகைத் தொழில், இந்த ஆண்டு 40 பில்லியன் டாலர் ஏற்றுமதி இலக்கை எட்டும் என எதிர்பார்க்கப்படுவதாக மத்திய வர்த்தக தொழில் துறை அமைச்சர் திரு பியூஷ் கோயல் தெரிவித்துள்ளார். இந்த தொழில்துறை கோவிட்டுக்கு முந்தைய அளவான 6.5% வளர்ச்சியை அடையும் என்றும் அவர் கூறியுள்ளார். ரத்தினங்கள் மற்றும் நகை ஏற்றுமதி ஊக்குவிப்பு கவுன்சில் ஏற்பாடு செய்திருந்த இந்திய சர்வதேச நகைக் கண்காட்சி-2022 தொடக்க விழாவில், திரு கோயல் காணொலி வாயிலாக உரையாற்றினார்.
ரத்தினங்கள் & நகைத் தொழில் இந்திய பொருளாதாரத்தின் வலுவான தூணாக திகழ்கிறது என்று திரு கோயல் தெரிவித்தார்.
“நமது தங்கம் மற்றும் வைர வர்த்தகம், நமது மொத்த உள்நாட்டு உற்பத்தியில் 7% பங்களிப்பையும், 50 லட்சத்திற்கும் மேற்பட்டோருக்கு வேலை வாய்ப்பையும் வழங்கி வருகிறது. இந்த ஆண்டு ஜனவரி வரை 32 பில்லியன் டாலர் ஏற்றுமதியாகி உள்ளது” என்றும் திரு கோயல் தமது உரையில் குறிப்பிட்டார்.
பிரதமர் திரு நரேந்திர மோடி தலைமையில், ரத்தினங்கள் மற்றும் நகைத் தொழிலில் தற்சார்பு அடைய இந்தியா விரும்புவதாக குறிப்பிட்ட திரு கோயல், எனவே, இந்த தொழில்துறையை ஏற்றுமதி ஊக்குவிப்பில் கவனம் செலுத்த வேண்டிய துறையாக அரசு அறிவித்துள்ளதாகவும் தெரிவித்தார்.
ரத்தினங்கள் மற்றும் நகைத் தொழிலின் வளர்ச்சி மற்றும் சர்வதேச அளவில் இந்தியா இத்தொழிலில் தடம் பதிக்க ஏதுவாக 2022 பட்ஜெட்டில் அறிவிக்கப்பட்டுள்ள பல்வேறு திட்டங்களையும் திரு கோயல் சுட்டிக்காட்டினார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1799277
பாதுகாப்பு அமைச்சகம்
ரஷ்ய கடற்படையுடன் இந்திய கடற்படை கூட்டுப்பயிற்சி
உள்நாட்டிலேயே வடிவமைக்கப்பட்டு கட்டமைக்கப்பட்ட இந்திய கடற்படையின் ஏவுகணை அழிப்பு கப்பலான ஐஎன்எஸ் கொச்சி, ரஷ்ய கூட்டமைப்பு கடற்படையின் ஆர்எஃப்எஸ் அட்மிரல் டிரிபூட்ஸ் உடன் 14 ஜனவரி 2022 அன்று அரபிக் கடலில் கூட்டுப்பயிற்சியில் ஈடுபட்டது.
இரு கடற்படைகளுக்கு இடையேயான ஒருங்கிணைப்பு மற்றும் இயங்குதன்மையை இப்பயிற்சி வெளிப்படுத்தியது. யுக்தி சார்ந்த நடவடிக்கைகள், குறுக்கு-தள ஹெலிகாப்டர் செயல்பாடுகள் மற்றும் கடல்சார் நடவடிக்கைகள் ஆகியவற்றை இது உள்ளடக்கியது ஆகும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1790311
மனித வள மேம்பாட்டு அமைச்சகம்
அடுத்த தலைமுறைக்கு ஊக்கமளிக்கும் வகையில் அனுசிலன் சமிதி பற்றிய தகவல்களை தேசிய பாடத்திட்ட கட்டமைப்பில் சேர்க்க வேண்டும் என திரு தர்மேந்திர பிரதான் வலியுறுத்தல்
காலனி ஆட்சியை அகற்றி, இந்தியாவின் சுதந்திரப் போராட்டத்திற்கு உத்வேகம் அளிக்கும் நோக்கத்துடன் 20ஆம் நூற்றாண்டில் வங்கத்தில் செயல்பட்டு வந்த ஒரு முக்கிய ரகசிய புரட்சிகர சங்கமாக அனுசிலன் சமிதி திகழ்ந்ததாக மத்திய கல்வி மற்றும் திறன் மேம்பாட்டுத் துறை அமைச்சர் திரு தர்மேந்திர பிரதான் கூறியுள்ளார். தைரியம், தியாகம் மற்றும் உத்வேகத்தின் அடையாளமாகத் திகழும் இந்த மாளிகையில் அமைச்சர் மூவண்ணக்கொடியை ஏற்றினார்.
சதீஷ் சந்திர பிரமத மித்ரா, அரவிந்தோ கோஷ், சரளா தேவி ஆகியோரால் நிறுவப்பட்ட அனுசிலன் சமிதி, தேசியத்தை வலியுறுத்தியதுடன், சுதேசிக்கு முக்கியத்துவம் அளித்த எழுத்துக்கள், வெளியீடுகள், நாட்டின் மனசாட்சியை வடிவமைத்த புனித பூமியான வங்கத்தில் இருந்த பல புகழ்பெற்ற நிறுவனங்களில் ஒன்றாகும் என்று திரு பிரதான் கூறினார்.
தேசபந்து சித்தரஞ்சன் தாஸ், சுரேந்திரநாத் தாகூர், ஜதீந்திரநாத் பானர்ஜி, பாகா ஜதின் போன்ற மேதைகள் அனுசிலன் சமிதியுடன் தொடர்புடையவர்கள். ஹெட்கேவார் சமிதியின் பழைய மாணவரும் ஆவார். குறிப்பாக அமிர்தப் பெருவிழாவின் போது இந்தப் பெரியவர்களுக்கு மரியாதை செலுத்துவது பெரும் வாய்ப்பு என்று அவர் மேலும் கூறினார்.
குறிப்பாக வரவிருக்கும் காலங்களில் அனுசிலன் சமிதி பற்றிய போதுமான தகவல்களை சேர்க்குமாறு என்சிஇஆர்டி மற்றும் கல்வித்துறை சார்ந்தவர்களை அமைச்சர் வலியுறுத்தினார்.
பொருளாதார விவகாரங்களுக்கான மத்திய அமைச்சரவைக் குழு
பாஸ்பேட், பொட்டாசியம் உரங்களுக்கான ஊட்டச்சத்து அடிப்படையிலான மானியக் கட்டண நிர்ணயத்துக்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற பொருளாதார விவகாரங்களுக்கான மத்திய அமைச்சரவைக் குழு கூட்டத்தில், 2020-21ம் ஆண்டுக்கு பாஸ்பேட், பொட்டாசியம் உரங்களுக்கு ஊட்டச்சத்து அடிப்படையிலான மானியக் கட்டணத்தை நிர்ணயிக்க ஒப்புதல் வழங்கப்பட்டுள்ளது.
ஒப்புதல் அளிக்கப்பட்ட ஊட்டச்சத்து அடிப்படையிலான மானியக் கட்டணம் வருமாறு;-
|
|
கிலோ ஒன்றுக்கு மானியக் கட்டணம் 
|
|
N
|
|
P
|
|
K
|
|
S
|
|
18.789
|
|
14.888
|
|
10.116
|
|
2.374
|
||
||
||
|
இந்த மானியத் திட்டத்தின் கீழ், அம்மோனியம் பாஸ்பேட் கலப்பு உரத்தையும்  சேர்ப்பதற்கு பொருளாதார விவகாரங்களுக்கான அமைச்சரவைக்குழு ஒப்புதல் வழங்கியுள்ளது.
2020-21 –ம் ஆண்டுக்கான பாஸ்பேட், பொட்டாசியம் உரங்களுக்கு வழங்கப்படும் மானியத்தால் எதிர்பார்க்கப்படும் செலவு ரூ.22,186.55 கோடி.
பாஸ்பேட், பொட்டாசியம் உரங்கள் மீது, மத்திய அமைச்சரவைக்குழு ஒப்புதல் அளித்துள்ள மானியக் கட்டணம் உர நிறுவனங்களுக்கு வழங்கப்படும்.
--------
(Visitor Counter : 91
மனித வள மேம்பாட்டு அமைச்சகம்
ஆசிரியர் தகுதித் தேர்வில் தேர்ச்சி பெற்ற சான்றிதழின் செல்லுபடித் தன்மை ஆயுள்காலம் முழுவதும் நீட்டிப்பு: மத்திய கல்வி அமைச்சர் திரு ரமேஷ் பொக்ரியால் ‘நிஷாங்க்'
ஆசிரியர் தகுதித் தேர்வில் தேர்ச்சி பெற்றவர்களின் சான்றிதழின் செல்லுபடித் தன்மையை 7 ஆண்டுகளிலிருந்து ஆயுள்காலம் முழுவதும் நீட்டிக்க மத்திய அரசு முடிவு செய்துள்ளதாக மத்திய கல்வி அமைச்சர் திரு ரமேஷ் பொக்ரியால் ‘நிஷாங்க்’ அறிவித்துள்ளார்.
2011-ஆம் ஆண்டு முதல் இது அமலுக்கு வரும். 7 ஆண்டுகாலம் ஏற்கனவே நிறைவடைந்துள்ள விண்ணப்பதாரர்களின் சான்றிதழை மறு மதிப்பீடு செய்வது/ புதிய சான்றிதழ்களை வழங்குவது போன்ற தேவையான நடவடிக்கைகளை சம்பந்தப்பட்ட மாநில, யூனியன் பிரதேச அரசுகள் மேற்கொள்ளும் என்றும் அவர் கூறினார்.
கற்பிக்கும் துறையில் ஈடுபட ஆர்வமாக உள்ள விண்ணப்பதாரர்களுக்கு வேலை வாய்ப்புகளை அதிகரிக்கும் நேர்மறை முயற்சியாக இது அமையும் என்று திரு பொக்ரியால் தெரிவித்தார்.
பள்ளிகளில் ஆசிரியராகப் பணிபுரிவதற்குத் தேவையான அத்தியாவசிய தகுதிகளுள் ஆசிரியர் தகுதித்தேர்வும் ஒன்று. ஆசிரியர் கல்விக்கான தேசிய கவுன்சில், கடந்த 2011-ஆம் ஆண்டு பிப்ரவரி மாதம் வெளியிட்ட வழிகாட்டுதல்களின்படி, ஆசிரியர் தகுதித் தேர்வு மாநில அரசுகளால் நடத்தப்பட வேண்டும் என்றும், இந்தத் தேர்வில் தேர்ச்சி பெறும் நாள் முதல் 7 ஆண்டுகளுக்கு இதற்கான சான்றிதழ் செல்லுபடியாகும் என்றும் தெரிவித்திருந்தது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1723992
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை
214.27 கோடி 94.43 கோடி 2-வது தவணை மற்றும் 17.49 கோடி முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 36,31,977 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 50,342 கொவிட் சிகிச்சை பெறுபவர்கள் எண்ணிக்கை 0.11 சதவீதமாக உள்ளது.
குணமடைந்தோர் விகிதம் தற்போது 98.7 சதவீதம்
கடந்த 24 மணி நேரத்தில் 6,614 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,39,00,204 என அதிகரித்துள்ளது.
கடந்த 24 மணி நேரத்தில் 6,395 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 88.83 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,25,602 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1857684
பிரதமர் அலுவலகம்
இஸ்ரேல் பிரதமருடன் பிரதமர் பேசினார்
இஸ்ரேல் பிரதமர் மேன்மைதங்கிய பெஞ்சமின் நேத்தன்யாஹுவுடன் பிரதமர் திரு நரேந்திர மோடி உரையாடினார்.
ட்விட்டரில் பிரதமர் கூறியிருப்பதாவது:
"பிரதமர் @நேத்தன்யாஹுவுடன் பேசினேன். புதிய கண்டுபிடிப்பில் பங்களிப்பு குறித்த எங்களின் கவனத்தை ஆழப்படுத்துதல், பாதுகாப்பு மற்றும் பந்தோபஸ்தில் எங்களின் ஒத்துழைப்பு என இந்தியா-இஸ்ரேல் நட்புறவின் பன்முகத்தன்மையை வலுப்படுத்துவதற்கான வழிகள் பற்றி விவாதித்தோம்."
பிரதமர் அலுவலகம்
காம்பவுண்ட் போட்டியில் தங்கப் பதக்கம் வென்ற ஆடவர் வில்வித்தை அணிக்கு பிரதமர் பாராட்டு
ஆசிய விளையாட்டுப் போட்டியில் காம்பவுண்ட் பிரிவில் தங்கப் பதக்கம் வென்ற அபிஷேக் வர்மா, ஓஜாஸ் பிரவீன் தியோட்டலே மற்றும் பிரதமேஷ் ஜவ்கர் ஆகியோர் அடங்கிய ஆடவர் வில்வித்தை அணிக்கு பிரதமர் திரு நரேந்திர மோடி வாழ்த்து தெரிவித்துள்ளார்.
எக்ஸ் சமூக ஊடக தளத்தில் பிரதமர் பதிவிட்டுள்ளதாவது:
“இந்திய வில்வித்தை வீரர்களின் பூரண வெற்றி! காம்பவுண்ட் போட்டியில் தங்கப் பதக்கம் வென்ற நமது ஆடவர் வில்வித்தை அணியால் பெருமை கொள்கிறோம்!
அபிஷேக் வர்மா @archer_abhishek, ஓஜாஸ் பிரவீன் தியோட்டலே, பிரதமேஷ் ஜவ்கர், ஆகியோர் சிறப்பான ஆட்டத்தை வெளிப்படுத்தினார்கள். உண்மையில் அபாரம்! அவர்களின் எதிர்கால முயற்சிகளுக்கு வாழ்த்துகள்.”
சாலைப் போக்குவரத்து மற்றும் நெடுஞ்சாலைத்துறை அமைச்சகம்
மஹாராஷ்டிரா மாநிலம் புல்தானா மாவட்டத்தில் உள்ள மல்காபூரில் ரூ.800 கோடி மதிப்பிலான தேசிய நெடுஞ்சாலை 53-ல் நந்தூரா முதல் சிக்லி வரையிலான பகுதியை திரு நிதின் கட்கரி திறந்து வைத்தார்.
மகாராஷ்டிரா மாநிலம் புல்தானா மாவட்டத்தில் உள்ள மல்காபூரில் ரூ.800 கோடி மதிப்பிலான தேசிய நெடுஞ்சாலை எண் 53-ல் 45 கி.மீ நீளமுள்ள நந்துரா முதல் சிக்லி வரையிலான நாற்கரப் பாதையை மத்திய சாலைப் போக்குவரத்து மற்றும் நெடுஞ்சாலைத் துறை அமைச்சர் திரு. நிதின் கட்கரி இன்று தொடங்கி வைத்தார்.
தேசிய நெடுஞ்சாலை 53 இல் 45 கி.மீ நீளமுள்ள நான்கு வழிச்சாலை திட்டத்தைத் தொடங்குவது புல்தானா மக்களின் முன்னேற்றத்தையும் செழிப்பையும் அதிகரிக்கும்.
பாரத்மாலா திட்டத்தின் கீழ், அமராவதி-சிகாலி பிரிவு தொகுப்பு -4 தேசிய நெடுஞ்சாலை 53 நான்கு வழிச்சாலை கட்டுமானம் நிறைவடைந்துள்ளது. இத்திட்டத்தில் 6 கி.மீ நீளமுள்ள நந்தூரா கிரீன்பீல்டு புறவழிச்சாலை, மல்காபூர் ரயில்வே மேம்பாலம், 4 பெரிய பாலங்கள், 18 சிறு பாலங்கள், 3 வட்ட சுரங்கப்பாதைகள், 4 பாதசாரி சுரங்கப்பாதைகள், 11.53 கி.மீ நீளமுள்ள இருவழி சேவை சாலை, 20 பேருந்து கொட்டகைகள் மற்றும் 1 லாரி லே-பை ஆகியவை அடங்கும்.
இந்த திட்டம் குஜராத், மகாராஷ்டிரா, சத்தீஸ்கர் மற்றும் ஒடிசா ஆகிய நான்கு மாநிலங்களுக்கு இடையிலான பரஸ்பர வர்த்தகத்தை அதிகரிக்கும். கிழக்கு-மேற்கு நடைபாதை சிறந்த இணைப்பைப் பெறும், இது ராய்ப்பூர், நாக்பூர் மற்றும் சூரத் ஆகியவற்றுக்கு பயனளிக்கும்.
ஷெகானில் உள்ள கஜனன் மகராஜ் கோயில், நந்துராவில் உள்ள ஹனுமான் கோயில், புல்தானா மாவட்டத்தில் உள்ள லோனார் சரோவர் போன்ற சுற்றுலாத் தலங்களை எளிதில் அடையலாம். புல்தானா மாவட்டத்திலிருந்து நாக்பூர் மாவட்டத்திற்கும், புல்தானாவிலிருந்து துலே, சூரத் மாவட்டத்திற்கும் பயண நேரம் குறைக்கப்படும். பருத்தி, சிவப்பு மிளகாய், பழங்கள், தானியங்கள் மற்றும் பிற விவசாய பொருட்களின் போக்குவரத்து வேகமாக இருக்கும், இது நேரத்தையும் எரிபொருளையும் மிச்சப்படுத்தும். நந்துராவில் உள்ள புறவழிச்சாலை நகரம் மற்றும் அதைச் சுற்றியுள்ள பகுதிகளில் போக்குவரத்து நெரிசல் மற்றும் ஒலி மற்றும் காற்று மாசுபாட்டைக் குறைக்க உதவும்.
அமிர்த நீர்நிலை திட்டத்தின் கீழ் மேற்கண்ட நெடுஞ்சாலை கட்டுமானத்தில் ஏரிகளை ஆழப்படுத்துவதன் மூலம் பெறப்பட்ட மண்ணைப் பயன்படுத்துவதால், இப்பகுதியில் உள்ள ஏரிகளின் நீர் சேமிப்பு திறன் அதிகரித்துள்ளது. இந்த நீர் சேமிப்பின் காரணமாக, மல்காப்பூர் மக்களின் தண்ணீர் பற்றாக்குறை பிரச்சினை தீர்க்கப்படும். இதனுடன், புல்தானா மாவட்டத்தில் ரூ .866 கோடி உத்தேச பணிகள் இன்றைய திட்டத்தில் அறிவிக்கப்பட்டன.
ANU/SM/PKV/KRS
(Visitor Counter : 44